62021TO0161_INF
Üldkohtu (kümnes koda) 14. detsembri 2021. aasta määrus – McCord vs. komisjon
(kohtuasjad T‑161/21 ja T‑161/21 AJ I)
Tühistamishagi – Tegevusetushagi – Komisjoni määruse eelnõu, millega seatakse teatavate toodete väljapoole liitu ekspordi tingimuseks ekspordiloa esitamine – Komisjoni ettepanek seada COVID-19 vaktsiinide Põhja-Iirimaale eksportimise tingimuseks ekspordiloa esitamine Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule lisatud Iirimaa ja Põhja-Iirimaa protokolli artikli 16 alusel – Sellise avaldatud poliitika puudumine nende asjaolude kohta, mille esinemisel rakendab liit nimetatud protokolli artiklit 16 – Osaline ilmselge vastuvõetamatus – Osaliselt ilmselgelt õiguslikult põhjendamatu hagi
1.
Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Ettevalmistavad aktid – Väljaarvamine – Komisjoni määruse eelnõu, millega seatakse teatavate toodete väljapoole liitu ekspordi tingimuseks ekspordiloa esitamine – Vastuvõetamatus
(ELTL artikkel 263; Iirimaa ja Põhja-Iirimaa protokoll)
(vt punktid 21–32)
2.
Tegevusetushagi – Komisjoni kohustus tegutseda – Kohustus vastu võtta ja avaldada poliitika Iirimaa ja Põhja-Iirimaa protokolli artikli 16 rakendamise asjaolude kohta – Puudumine
(ELTL artikkel 265; Iirimaa ja Põhja-Iirimaa protokoll)
(vt punktid 38–44)
3.
Tegevusetushagi – Liidu kohtu pädevus – Institutsioonile tehtud ettekirjutus – Vastuvõetamatus
(ELTL artikkel 265)
(vt punkt 46)
Ese
Esiteks ELTL artikli 263 alusel esitatud nõue tühistada komisjoni 29. jaanuari 2021. aasta määruse eelnõu, millega eelkõige seatakse COVID-19 vaktsiini Põhja-Iirimaale eksportimise tingimuseks ekspordiloa esitamine Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule lisatud Iirimaa ja Põhja-Iirimaa protokolli (ELT 2020, L 29, lk 7) artikli 16 alusel, ning komisjoni otsus mitte avaldada poliitikat asjaolude kohta, mille esinemisel rakendatakse selle protokolli artiklit 16, ja teiseks ELTL artikli 265 alusel esitatud nõue tuvastada, et komisjon jättis õigusvastaselt sellise poliitika vastu võtmata ja avaldamata.
Resolutsioon
1.
Jätta hagi ilmselge vastuvõetamatuse ja igasuguse õigusliku aluse puudumise tõttu läbi vaatamata.
2.
Jätta tasuta õigusabi taotlus rahuldamata.
3.
Mõista kohtukulud välja Raymond Irvine McCordilt.